PATVIRTINTA

Joniškio r. Skaistgirio gimnazijos direktoriaus

2020 m. lapkričio 24 d. įsakymu Nr. V-85

**RESPUBLIKINĖS SPECIALIŲJŲ UGDYMOSI POREIKIŲ TURINČIŲ MOKINIŲ KŪRYBINIŲ DARBŲ VIRTUALIOS PARODOS „LAUKIAM ŠV. KALĖDŲ!“ NUOSTATAI**

**I SKYRIUS**

**BENDROSIOS NUOSTATOS**

1. Respublikinėsspecialiųjų ugdymosi poreikių turinčių mokinių kūrybinių darbų virtualios parodos „Laukiam Šv. Kalėdų!“, nuostatai reglamentuoja parodos tikslus ir uždavinius, dalyvius ir organizavimo tvarką, baigiamąsias nuostatas.

**II SKYRIUS**

**PARODOS TIKSLAS IR UŽDAVINIAI**

2. Parodos tikslas – pasitelkiant fantazija, laisvai pasirinktas menines priemones laukti Šv. Kalėdų.

3. Uždaviniai:

3.1.Ugdyti vaikų meninę, kūrybinę raišką, skatinti kūrybinį mąstymą bei estetinį skonį.

3.2. Ieškoti kūrybinių sprendimų, siekiant įgyvendinti numatytas veiklas, aktyvinant vaikų, mokytojų, tėvelių/globėjų tarpusavio bendravimą ir bendradarbiavimą.

3.3. Siekti, kad specialiųjų poreikių mokiniai patirtų kūrybinį kalėdinį džiaugsmą.

**III SKYRIUS**

**KONFERENCIJOS DALYVIAI**

4. Parodoje kviečiami dalyvauti bendrojo lavinimo mokyklų 1-8 klasių mokiniai, turintys specialiųjų ugdymosi poreikių ir specialiųjų mokyklų mokiniai, kurie pasirenka vieną ar kelias parodai pateikiamas kryptis, mokiniams padėsiantys mokytojai, klasių auklėtojai, pagalbos mokiniui specialistai.

**IV SKYRIUS**

**ORGANIZAVIMO TVARKA**

5. Parodos nuostatai skelbiami Joniškio r. Skaistgirio gimnazijos internetinėje svetainėje adresu: <https://www.skaistgiris.joniskis.lm.lt/index.php/apie-gimnazija/projektai>

6. Paroda skirta Šv. Kalėdų laikotarpiui ir bendradarbiavimo plėtrai tarp šalies ugdymo įstaigų bendruomenių.

7. Organizacinė darbo grupė:

Joniškio r. Skaistgirio gimnazijos pagalbos mokiniui specialistų grupė: direktoriaus pavaduotoja ugdymui Sigita Pocienė, socialinė pedagogė metodininkė Violeta Rudienė, vyr. specialioji pedagogė Sima Čirpienė, logopedė Jūratė Šimkuvienė, psichologė Aušra Sakalienė., Joniškio r. švietimo centas.

8. Projekto trukmė: 2020 m. lapkričio 25 d. - 2020 m. gruodžio 21 d.

9. Dalyviai parodai pateikia:

9.1. kalėdines nuotraukas, kurios siunčiamos el.paštu: [simacirpiene@gmail.com](mailto:simacirpiene@gmail.com)

9.2. kalėdinius piešinius, nupieštus įvairia technika, koliažus, kurie siunčiami el.paštu: [vile.rudiene@gmail.com](mailto:vile.rudiene@gmail.com) (JPG formatu).

9.3.trumpus kalėdinius rašinėlius, kurtus eilėraščius, kurie siunčiami el.paštu: [logopedejurate8@gmail.com](mailto:logopedejurate8@gmail.com). (MS Word formatu).

9.4. kalėdinius atvirukus, kurie siunčiami el.paštu: psichologe.a.sakaliene@gmail.com (JPG formatu).

9.5. Darbų skaičius iš vienos ugdymo įstaigos neribojamas.

10. Mokiniai, padedami mokytojų, pagalbos specialistų, tėvelių/globėjų fotografuoja, piešia, kuria, rašo, klijuoja darbelius, kuriuose atsispindėtų stebuklingas Šv. Kalėdų laukimas ir siunčia nurodytais adresais.

11. Šalia kiekvieno darbelio, dešinėje nuotraukos pusėje, turi matytis parodos dalyvio kortelė, užpildyta kompiuteriu (lentelės dydis 10x4, raidžių dydis 14), kurioje pateikiama informacija: darbelio pavadinimas, dalyvio vardas, pavardė, padėjusio pasiruošti mokytojos/ų vardas pavardė, ugdymo įstaigos pavadinimas.

12. Nuo 2020-12-21 atsiųsti dalyvių darbeliai bus patalpinti Joniškio r. Skaistgirio gimnazijos interneto svetainėje : [https://www.skaistgiris.joniskis.lm.lt](https://www.skaistgiris.joniskis.lm.lt/) (nuotraukų galerijoje ir naujienose) bei gimnazijos socialiniame tinkle Facebook adresu:  <https://www.facebook.com/Skaistgirio-gimnazija-114597496593531>

**V. BAIGIAMOSIOS NUOSTATOS**

13. Parodos dalyviai bus apdovanoti padėkos raštais, kurie juos pasieks nurodytu el. pašto adresu (1 priedas).

14. Mokinius parodai rengusieji pedagogai gaus Joniškio rajono savivaldybės švietimo centro metodines pažymas, kurias ras Joniškio rajono švietimo centro tinklapyje http://www.sc.joniskis.lm.lt (skirtukas: Renginiai/ Pažymos).

15.Papildoma informacija teikiama telefonu 861801489 ir el. paštu: [vile.rudiene@gmail.com](mailto:vile.rudiene@gmail.com)

16. Pateikdami vaikų darbus mokytojai atsakingi už tai, kad parodos dalyvių tėvai sutinka, jog jų vaikų darbai bei asmens duomenys (vardas, pavardė, klasė, ugdymo įstaiga) būtų naudojami padėkos išrašymui, parodos eksponavimui, viešinimui švietimo įstaigų, dalyvavusių parodoje, socialiniuose tinkluose.

17. Mokytojams, padėjusiems bei paskatinusiems vaikus dalyvauti parodoje, pateikus jų kūrybinius darbus, bus išduodama Joniškio rajono švietimo centro metodinė pažyma. Mokytojai sutinka, kad jų asmens duomenys (vardas, pavardė, el. paštas, darbovietė) bus naudojami pažymai parengti ir įtraukti bendrame sąraše.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

**Paraišką prašome atsiųsti elektroniniu paštu:** [vile.rudiene@gmail.com](mailto:vile.rudiene@gmail.com) iki 2020-12-15.

**Virtualioje parodoje dalyvaujančios ugdymo įstaigos pavadinimas : ............................................................................................................................................**

**El. paštas, tel.nr. ................................................................................................................**

**Padėkos raštai išsiunčiami šiuo el. paštu :**

**.............................................................................................................................................**

**DALYVIO KORTELĖ**

|  |  |
| --- | --- |
| **Darbo pavadinimas** |  |
| **Autoriaus vardas, pavardė, klasė** |  |
| **Mokytojos/ų vardas, pavardė** |  |
| **Ugdymo įstaigos pavadinimas** |  |